Ribe Stifts Adresseaviser, 1843-05-03
Jndenlandske Efterretninger. Om den Jastram Snitgerske Sag giver Coll. Tid." en Deel officielle Oplysninger, hvorved Sagen faaer et noget forandret Udseende. Som det af de foretagne Undersøgelser fremgaaer var Manuskriptet til Snitgers Brochere, d. 3. Jan. d. A., efter at Censor i Kiel havde negtet samme imprimatur af Boghandler Bunsow i Kiel, sendt til Bogtrykker Andersen i Tønningen for at trykkes. Censor der, Justitsraad Wolfhagen, forbeholdt sig Gjennemsynet, efter at Aftryk af samme var foranstaltet. D. 3. Febr. anmodede Politiet i Hamborg det Tønningske om at Manuskriptet, hvis Forfatter var under Tiltale, maatte blive forlangt udleveret af Andersen, om og kun tillaans, idet det Hamborgske Politi tilbød en lignende Retshjælp i lignende Tilfælde. Andersen erklærede, at Manuskriptet var sendt tilbage til Bünsow, hvorimod Bun sow erklærede, at samme befandt sig i det Tønningske Trykkeri, hvilket Andersen atter negtede, og yttrede, at han ikke vilde paatage sig Trykningen. Den 6. Marts modtog det Tønninger Politi ved den Hamborgske Politi-Embedsmand Mevius, der, ledsaget af en Assistent, havde indfundet sig Tønning, atter en Skrivelse fra den hamborgske Politi=Autoritet. J denne var det bemærket, at Manuskriptet, ifølge paalidelige Privat=Meddelelser, dog befandt sig i Tønning. Tillige yttredes det Haab, at det, ved fortsatte Bestræbelser i Forening med den nævnte Politi=Embedsmand, vilde lykkes at bemægtige sig Manuskriptet, hvorhos der indstændigen anhold tes om, at Udgivelsen af det maaskee allerede trykte Skrift maatte blive forhindret. Strax efter Modtagelsen af denne Skrivelse begav Justitsraad Wolfhagen sig, omtrent Kl. 8 om Morgenen, med 2 Tønningske Politiofficianter, Grimm og Jarck, samt under Ledsagelse af den Hamborgske Politi Embedsmand og dennes Assistent, til Andersens Bogtrykkeri, hvor de traf ham med flere Svende ved Arbeidet. Justitsraad Wolfhagen, som først var traadt ind, foreholdt Andersen at han, det givne Løfte uagtet, var beskjæftiget med Trykningen af Manuskriptet. Paa Andersens benegtende Svar, beraabte Wolfhagen sig, efter Andersens og Bogtrykkersvend, Hildebrandts Udsagn, paa den Hamborgske Politi-OfficiantsVidnesbyrd. Den Hamborgske Politioffiant raadede Andersen, idet han forsikkrede, at han bestemt vidste, at Manuskriptet befandt sig i hans - Andersens - Hænder og var under Trykken, til at udlevere dette, for at undgaae videre Ubehageligheder. Andersen vedblev i Begyndelsen sit Foregivende om, ikke at vide hvor Manuskriptet var. Medens Justitsraad Wolfhagen derpaa eftersaae et i Trykkeriet forefundet Manuskript, havde Andersen af en Skuffe udtaget det ham af Bünsow tilstillede Exemplar af det trykte 1ste Hefte af Ja stram Snitgers Brochure, hvilket han rakte til Justitsraad Wolfhagen, som igjen overleverede det til den Hamborgske Politiofficiant. Sidstnævnte yttrede, at det allerede i Hamborg circulerende Hefte ikke var det, der søgtes. Efter Andersens Udsagn tog han det imidlertid til sig og negtede, paa Andersens Opfordring, igjen at udlevere det, idet han bemærkede, at dette Hefte dog ikke kunde nytte ham - Andersen - til Noget. Kort efter fremtog Andersen af et Skrin et Manuskript, i den Hensigt – som han har forklaret – at levere det til Justitsraad Wolfhagen, der stod noget længere borte fra ham end Mevius. Efter hans Udsagn tog Mevius, i dette Øjeblik Manuskriptet hurtig ud af Haanden paa ham. Hermed stemmer Bogtrykkersvend Würz's Forklaring overeens. Politibetjent Grimm og Bogtrykkersvend Hildebrandt have derimod udsagt, at Andersen havde havt en saadan Stilling, som om han havde villet vise og overrække Mevius Manuskriptet. Ogsaa Politifoged Jarck er af den Mening, at Andersen har overrakt Mevius Manuskriptet. At Mevius har frarevet ham Manuskriptet, har Andersen heller ikke paastaaet, ligesom han udtrykkelig har erklæret, at Mevius opførte sig særdeles høflig imod ham. Paa den bemærkning af Mevius, at det af Skrinet fremtagne Skrift var en Deel af det søgte Manuskript, men at Andersen endnu maatte have flere Ark deraf, benegtede Sidstnævnte at dette var Tilfældet, idet han dog erklærede sig beredt til, at see efter i en Kommode i hans Dagligstue, hvilket ogsaa skeete i Overværelse af en af de Tønningske Politiofficianter, uden dog at flere Ark af det omspurgte Manuskript bleve fundne. Hermed var Undersøgelsen, der varede omtrent en lille halv Time, endt. Den fundne Deel af Manuskriptet blev tilligemed det trykte første Hefte af den ommeldte Brochure af Justitsraad Wolfhagen overleveret til Politibetjent Grimm, der senere, efter Justitsraad Wolf hagens Ordre, tilstillede den Hamborgske Politi=Embedsmand begge Deele. Af Foranstaaende fremgaaer det, at der ikke fra det Hamborgske Polities Side har fundet nogen Egenmægtighed Sted, der kunde betegnes som et Jndgreb i Statens Landshøihedsret. Bemeldte Politi har, under gjentaget Tilbud om gjensidig Hjælp, anholdt om Assistance af en herværende Autoritet, og denne har tilstaaet den begierte Assistance og ledet Fuldbyrdelsen. Jmidlertid har den Hamborgske Politiautoritets Begjering, og den Maade, hvorpaa man har søgt at give samme Virksomhed, ikke kunne ansees passende til Forholdene, og den af Justitsraad Wolfhagen udviste Føielighed maa betragtes som en Overskridelse af hans Embedsmyndighed. Paa den herom af det Slesvig=Holsteen-Lauenborgske Kancelli nedlagte allerunderdanigste Beretning, er Justitsraad Wolfhagen, hvis Entledigelse allerede var under Om handling, og hvis øieblikkelige betænkelige Sygdom hidtil har forhalet Undersøgelsens Fuldstændiggjørelse, med Hensyn tilden paa ham faldende Skyld, ifølge allerhøieste Resolution, under Forbehold af videre Foranstaltninger, naar den ham affordrede Erklæring er indkommen, bleven suspenderet fra sine Embeder, hvorhos den Slesvig=Holsteenske Regering er bleven anmodet om at constituere en anden dertil skikket Embedsmand, istedetfor Kancelli- og Overretssekretair Wolf hagen. Endvidere er det paalagt det Slesvig=Holsteen=Lauenborgske Kancelli, igjennem Departementet for de udenlandske Sager at foranledige en Meddelelse til det Hamborgske Senat, med Hensyn til den fra den Hamborgske Politi=Autoritets Side stedfundne Fremgangsmaade, samt at bevirke Tilbage leveringen af det udleverede Manuskript og det trykte første Hefte af Jastram Snitgers Skrift, paa hvis Tilbagegivelse der af Boghandler Bünsow er blevet andraget. Nye Sager ere befalede anlagte imod Fædrelan- og Kjøbenhavnsposten, og "Corsaren" og Kjøbenhavnspostens" Torsdagsnumer ere foreløbigen beslaglagte.